PRITARTA

Anykščių rajono savivaldybės tarybos

2016 m. balandžio 1 d. įsakymu Nr. AĮ-252

PATVIRTINTA

Anykščių rajono Svėdasų Juozo

Tumo-Vaižganto gimnazijos

direktoriaus 2016 m. balandžio 1 d. įsakymu Nr. V-32

ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS2016-2018 Metų STRATEGINIS VEIKLOS PLANAS

|  |  |
| --- | --- |
| Asignavimų valdytojas | Anykščių r. Svėdasų Juozo Tumo-Vaižganto gimnazija, 190048540 |
|  |

|  |
| --- |
| Situacijos analizė |
| Išorinės aplinkos analizė: |
| Politinis – teisinis aspektas.  Gimnazija, kaip biudžetinė švietimo paslaugas teikianti organizacija, yra priklausoma nuo šalyje ir rajone formuojamos švietimo politikos, t.y. Švietimo ir mokslo ministerijos bei steigėjo – Anykščių rajono savivaldybės tarybos – sprendimų. Svarbiausiais šiame etape dokumentais laikytini:   1. Lietuvos Respublikos konstitucija. 2. Lietuvos Respublikos švietimo įstatymas. 3. Valstybinės švietimo 2013-2022 metų strategija. 4. Anykščių rajono strateginis 2012-2019 metų plėtros planas. 5. Vaiko teisių konvencija. 6. Pedagogų kvalifikacijos tobulinimo koncepcija. 7. Gimnazijos nuostatai. 8. Metiniai gimnazijos ugdymo planai.   Lietuvos Respublikos Vyriausybės programoje (2012 m. gruodžio 13 d. Nr. XII-51) sakoma, kad ,,Lietuva turi tapti kūrybinės ir žinių visuomenės valstybe. Todėl mums ypač svarbi švietimo ir mokslo sritis, inovacijos ir jų pagrindu kuriamos technologijos‘‘.  [Anykščių rajono savivaldybės strateginiame plėtros plane](file:///C:\Documents%20and%20Settings\Regina\Local%20Settings\Temporary%20Internet%20Files\Content.IE5\OHDOTL1W\strateginiai%20ivairus\panaudoti\Strateginis%20planas%20svetimo%20rajone.doc)  2012–2019 m. numatyta ,,vystyti šiuolaikišką, modernią švietimo sistemą, užtikrinant ugdymo kokybę ir užimtumą‘‘. Kaip priemonės, siekiant šio tikslo, pažymimos ikimokyklinio ugdymo įstaigų paslaugų įvairovės plėtra, ugdymo karjerai infrastuktūros bendrajame ugdyme ir profesiniame mokyme sukūrimas, socialinis, pedagoginis, psichologinis vaiko pažinimas, pasirenkamojo vaikų švietimo finansavimo modelio sukūrimas ir išbandymas.  Rengiant Anykščių r. Svėdasų Juozo Tumo-Vaižganto gimnazijos 2016-2018 metų strateginį planą, atsižvelgta į Valstybinės švietimo 2013–2022 metų strategijos ( projekto ) nuostatas ir remtasi:  - Anykščių rajono savivaldybės 2012-2019 metų plėtros planu;  - gimnazijos vidaus įsivertinimo duomenimis, jos pedagoginės ir kultūrinės veiklos patirtimi.  Atsižvelgta į:  - gimnazijos socialinės aplinkos ypatumus;  - gimnazijos vykdomą veiklą bei turimus išteklius;  - gimnazijos bendruomenės narių pasiūlymus.  Gimnazijos strateginį planą rengė direktoriaus 2015 m. lapkričio 27 d. įsakymu Nr. V-92 sudaryta darbo grupė.  Rengiant gimnazijos strateginį planą buvo laikomasi viešumo, bendravimo, bendradarbiavimo principų.  Strateginio veiklos plano projektas pristatytas 2016 m. sausio 15 d. Gimnazijos tarybos posėdyje, protokolas Nr. P-2-1, jam pritarta. |
| **Ekonominis aspektas.**  Švietimo institucijų veikla yra susijusi su šalies ekonomika, nes dalį išlaidų (mokinio krepšelį) finansuoja valstybė, o kitą dalį (aplinkos krepšelį) finansuoja savivaldybė. Taigi gimnazijos veikla 2016-2018 metais bus užtikrinama iš šių šaltinių:   1. Gimnazijos finansavimo biudžeto lėšomis. 2. Gimnazijos pritraukiamomis papildomomis lėšomis dalyvaujant rajono, šalie, ES projektuose. 3. Papildomomis lėšomis, surinktomis iš 2 proc. GPM. 4. Ieškant paramos iš kitų šaltinių. |
| **Socialinis-kultūrinis aspektas.**  **Viena iš aktualiausių problemų, su kuriomis susiduria gimnazija – vaikų gimstamumo mažėjimas.** Vadinasi, ir švietimo paslaugų rinka mažėja. Vyrauja kiti negatyvūs socialiniai išorės veiksniai:   1. Sparčiai didėjanti mokinių dalis iš mažai išsilavinusių šeimų. Didėjantis kvalifikuotos darbo jėgos stygius. 2. Jaunų žmonių polinkis į alkoholizmą. 3. Daugėjantis mokinių, padariusių teisės pažeidimus, skaičius. 4. Daugėjantis mokinių, kuriems gimnazijoje būtina teikti socialinę ir psichologinę pagalbą, skaičius. 5. Dėl demografinių priežasčių mažėjantis mokinių skaičius. |
| Technologiniai aspektas. Gimnazijos veiklai įtaką daro augantis visuomenės kompiuterinis raštingumas. Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui. Gimnazijoje naudojamasi el. Dienynu TAMO, gimnazijoje sukurta komunikavimo sistema: informacija pateikiama internetiniame puslapyje <http://www.svedasai.anyksciai.lm.lt/>, informacija platinama elektroniniu paštu [svedasu.mokykla@takas.lt](mailto:svedasu.mokykla@takas.lt), naudojamasi mokinių ir mokytojų duomenų bazėmis, NEC sistema KELTAS, švietimo valdymo informacine sistema ŠVIS.  Bankų pavedimai, vietiniai ir tarptautiniai mokėjimai bei kitos operacijos atliekamos naudojant bankų internetines sistemas.  Informacinės technologijos keičia mokymosi sampratą, įgalina diegti kokybiškai naujus mokymosi metodus, skatina tarpdalykinę ir teminę integraciją. |
| Vidinės aplinkos analizė |
| Organizacinė struktūra |
| Žmogiškieji ištekliai:   * administracija – 6 darbuotojai: direktorius Alvydas Kirvėla, II-oji vadybos kvalifikacinė kategorija, istorijos mokytojas metodininkas; direktoriaus pavaduotoja ugdymui Žėrutė Semaškienė, II-oji vadybos kvalifikacinė kategorija, lietuvių k. mokytoja metodininkė, dailės vyresnioji mokytoja; Stanislovas Žekonis, direktoriaus pavaduotojas ūkio reikalams, vyr. finansininkė Almonė Tarabildienė, buhalterė Aldona Tuskienė ir sekretorė Jolanta Putrimienė. * mokytojai – 29 (iš jų: moterų – 26; dirbančių ne pagrindinėje darbovietėje – 2). * Mokytojų, kurių pagrindinė darbovietė yra Anykščių r. Svėdasų Juozo Tumo-Vaižganto gimnazija, ir mokyklos vadovų, kaip dalyko specialistų, kvalifikacinės kategorijos:  |  |  |  |  |  |  |  |  | | --- | --- | --- | --- | --- | --- | --- | --- | | Mokytojai metodininkai | | Vyresnieji mokytojai | | Mokytojai | | Neatestuoti | | | 10 | | 17 | | 0 | | 1 | | | Iš jų vyrų | Iš jų  moterų | Iš jų vyrų | Iš jų  moterų | Iš jų vyrų | Iš jų  moterų | Iš jų vyrų | Iš jų  moterų | | 1 | 9 | 2 | 15 | 0 | 0 | 0 | 1 |  * pagalbos mokiniui specialistai – 4. * aptarnaujantis personalas - 13 darbuotojų. * iš viso dirba 52 darbuotojai. |
| Planavimo sistema.  Planavimo struktūrą sudaro gimnazijos strateginis planas, metinė veiklos programa, gimnazijos ugdymo planas, ugdymo turinio (mokomųjų dalykų, pasirenkamųjų dalykų, dalykų modulių, neformaliojo švietimo) planai ir programos, metodinės tarybos ir metodinių grupių planai, Vaiko gerovės komisijos planas, pedagogų atestacijos planai, klasių vadovų planai, Mokyklos tarybos planai, Mokinių tarybos planai.  Planams sukurti sudaromos darbo grupės (ugdymo planui, strateginiam planui, metiniam veiklos planui), o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Planai ir programos derinami, siekiama dermės tarp įvairių planų tikslų ir uždavinių. Planavimo formos ir procedūros nuolatos tobulinamos, siekiant kuo didesnio visos gimnazijos bendruomenės veiklos efektyvumo. |
| Ryšių sistema, informacinės ir komunikavimo sistemos:   1. Autonomiškas tarnybinės stoties valdomas e-tinklas. 2. e- svetainės adresas - [http://www.svedasai.anyksciai.lm.lt](http://www.svedasai.anyksciai.lm.lt/). 3. e- paštas – svedasu.mokykla@takas.lt. 4. Visi administracijos ir mokymo dalykų kabinetai yra kompiuterizuoti, turi interneto ryšį. 5. Įdiegtos e-moksleivių ir egzaminų duomenų bazės. 6. Įdiegtas e-dienynas. |
| Vidaus darbo kontrolė. Gimnazijos vidaus veiklos kontrolė vykdoma pagal gimnazijos veiklos priežiūros planą ir Bendrojo ugdymo mokyklos veiklos kokybės įsivertinimo rekomendacijas. Už gimnazijos finansinę veiklą atsakingas gimnazijos direktorius. Gimnazijos finansinę veiklą kontroliuoja Anykščių rajono savivaldybės centralizuotas vidaus audito skyrius, Valstybės kontrolierius, Anykščių rajono savivaldybės Švietimo skyrius. |
| SSGG (stiprybių, silpnybių, galimybių ir grėsmių) analizė: |
| Stiprybės.  1.Gimnazija yra atvira bendravimui ir bendradarbiavimui.  2.Didžioji dalis abiturientų sėkmingai laiko valstybinius brandos egzaminus, dešimtokai - PUPP.  3.Gimnazijoje dirba kvalifikuoti ir patyrę mokytojai; kolektyvo sudėtis stabili, kaita maža.  4.Reikšmingas gimnazijos vaidmuo vietos bendruomenėje.  5.Kruopštus ir sąžiningai dirbantis aptarnaujantis personalas.  6.Gimnazija turi dalyvavimo tarptautiniuose ir šalies projektuose patirties. |
| Silpnybės.   1. Mokinių pažangos ir pasiekimų pamatavimas pamokoje. 2. Nepakankama individuali mokymosi pagalba mokiniams. 3. Mokytojų bendradarbiavimas pritaikant ugdymo turinį, formas, metodus įvairių ugdymosi poreikių mokiniams. 4. Menkas dalies mokinių domėjimasis kultūriniu gyvenimu ir aplinka. 5. Tėvams stinga žinių, kaip padėti savo vaikui mokytis. |
| Galimybės.   1. Pamokos kokybės atitiktis kiekvieno vaiko sėkmei, efektyviai taikant įvairių informacinių šaltinių panaudojimą ir aktyviuosius ugdymo(si) metodus. 2. Klasių auklėtojų įgalinimas koordinuoti auklėjamosios klasės ugdomąjį procesą per šias pedagoginės veiklos sritis: darbą su mokiniais, su klasėje dirbančiais mokytojais, su gimnazijos vadovais bei kitais darbuotojais, su auklėtinių tėvais (globėjais, rūpintojais). 3. Didesnis administracijos dėmesys mokytojų veiklų pamokoje stebėjimui ir vertinimui. 4. Bendruomenės narių kūrybiškumo ir saviraiškos poreikių tenkinimas, tobulinant asmenines kompetencijas. 5. Lyderystės skatinimas gimnazijos bendruomenėje. |
| Grėsmės.   1. Dėl demografinių pokyčių mažėjantis mokinių skaičius. 2. Didėjantis tėvų abejingumas vaikams, atsisakymas pasinaudoti specialiąja pagalba vaikams (pvz., spec. pedagogo, logopedo, psichologo); didėjantis mokinių, gyvenančių problemiškose šeimose, skaičius. 3. Silpnėjanti mokinių mokymosi motyvacija dėl orientavimo(si) į žinias, o ne į mokymą(si) mokytis ir bendrųjų kompetencijų ugdymą.   4. Didėjantis mokinių, tepasiekiančių patenkinamą lygmenį, skaičius. |
| **STRATEGINĖS IŠVADOS**  Atsižvelgiant į vidaus ir išorės veiksnius bei gimnazijos stiprybes, silpnybes, galimybes ir grėsmes, 2016 –2018 metais būtina:   * pagerinti mokymą ir mokymąsi. * sustiprinti bendravimą ir bendradarbiavimą (esame ne konkurentai, o bendradarbiai). * sutelkti kūrybines galias toliau puoselėdami gimnazijos kaip miestelio kultūros židinio tradicijas. * veikti aktyviai ir profesionaliai, prisiimti kelis pedagoginius vaidmenis, mokyti ne tik vaikus, bet ir jų tėvus spręsti kylančias vaikų ugdymo(si) problemas. |

**GIMNAZIJOS VIZIJA**

Atvira kaitai, motyvuojanti ir teikianti kokybiškas švietimo paslaugas gimnazija.

GIMNAZIJOS MISIJA

Ugdant bendrąsias ir esmines dalykines mokinių kompetencija, užtikrinti kokybišką ikimokyklinio, priešmokyklinio, pradinio, pagrindinio ir vidurinio ugdymo programų vykdymą.

**GIMNAZIJOS FILOSOFIJA**

,,...ieškokite gyvenime ,,deimančiukų“

(Juozas Tumas-Vaižgantas)

GIMNAZIJOS VERTYBĖS

Mokymasis. Bendradarbiavimas. Kūrybiškumas. Tobulėjimas.

**STRATEGINIAI PRIORITETAI:**

* 1. Ugdymos(si) kokybės gerinimas.
  2. Gimnazijos kultūros ir tradicijų puoselėjimas.
  3. Mokinių asmeninių ir socialinių kompetencijų tobulinimas.

# STRATEGINIAI TIKSLAI

|  |  |
| --- | --- |
| 1. KLIENTO PERSPEKTYVA   (Susivok) | 1. ORGANIZACINĖ PERSPEKTYVA   (Organizuok) |
| **1 tikslas.** Išlaikyti gimnazijos – miestelio kultūros židinio – tradicijas. | **2 tikslas.** Pagerinti mokinių mokymosi pasiekimus. |
| **Programa. BENDRADARBIAVIMO SANTYKIŲ KULTŪROS IR TRADICIJŲ PUOSELĖJIMAS** | **Programa. UGDYMO(SI) KOKYBĖ IR SĖKMINGUMAS** |
| 1. PARAMOS PERSPEKTYVA   (Pasitelk) | 1. MOKYMOSI PERSPEKTYVA   (Augink) |
| **3 tikslas.** Suformuoti mokymosi aplinką, skatinančią išmokimą pamokose. | **4 tikslas.** Patobulinti mokytojųmokymo(si) proceso valdymo kompetencijos. |
| **Programa. SAVITA IR MOTYVUOJANTI UGDYMO APLINKA GIMNAZIJOJE** | **Programa. VADOVAVIMO MOKYMO(SI) PROCESUI KOMPETENCIJOS TOBULINIMAS IR PATIRTIES SKLAIDA** |

# STRATEGIJOS REALIZAVIMO PRIEMONIŲ PLANAS

|  |  |  |  |  |  |  |
| --- | --- | --- | --- | --- | --- | --- |
| ***1 tikslas.*** **Išlaikyti gimnazijos – miestelio kultūros židinio – tradicijas.** | | | | | | |
| **Programa. BENDRADARBIAVIMO SANTYKIŲ KULTŪROS IR TRADICIJŲ PUOSELĖJIMAS** | | | | | | |
| **Uždaviniai** | **Įgyvendinamos priemonės** | **Esama padėtis** | **Planuojami rezultatai** | **Planuoja-**  **mas pasiekimo laikas** | **Atsakingi, vykdytojai** | **Lėšų poreikis ir numatomi finansavi-**  **mo šaltiniai** |
| 1.Puoselėti bendradarbia-vimą su gimnazijos socialiniais partneriais. | Planingas bendradarbiavimas su Vaižganto vardu pavadintomis mokyklomis, Latvijos Respublikos Daugpilio Vienibas pagrindine mokykla, su Svėdasų seniūnija, kultūros namais, Bažnyčia, Svėdasų bendruomene. | Bendruomenės noras išlaikyti bendradarbiavimo santykius kaip vieną iš vertybių. | Rengiami kasmetiniai tradiciniai renginiai kartu su seniūnija, kultūros namais, Bažnyčia, Svėdasų bendruomene.  Kasmet surengiami 2-3 kultūriniai projektai su Daugpilio Vienybas pagrindine mokykla ir/ar Vaižganto vardu pavadintomis mokyklomis Lietuvoje. | 2016-2018 m. | Direktoriaus sudaryta darbo grupė. | Lėšos mokinių kelionei į Daugpilį, Rokiškį, Radviliškį ar Kauną (pasirinktinai kasmet po 1 išvyką) |
| 2.Pagerinti mokinių kultūrinį užimtumą ir socializaciją. | Plėtojant neformaliojo ugdymo veiklos formas, sudaryti palankesnes sąlygas ugdyti individualius mokinių gebėjimus. Reguliariai rengti mokinių darbų parodas ne tik gimnazijoje, bet ir kitose erdvėse (kultūros namuose, Bažnyčioje, senelių globos namuose ir virtualioje gimnazijos svetainėje). | Neįvairus neformaliojo švietimo veiklų spektras. Mokinių savirealizacijos poreikis. | Kasmet pasiūlomos ir įgyvendinamos 2-3 naujos neformaliojo ugdymo programos.  Kasmet surengiamos 3-4 mokinių kūrybinių darbų parodos ne gimnazijos erdvėse. | 2016-2018 m. | Neformaliojo švietimo, menų, technologijų ir pradinių klasių mokytojai. | MK lėšos.  Lėšos darbų eksponavimo priemonėms įsigyti: abipusiai lipni plėvelė, smeigtukai, kartonas. Apie 20 Eurų kasmet. |
| 3.Formuoti veiklią, saugią ir draugišką gimnazijos bendruomenę, užkertant kelią smurtui ir patyčioms, gerinti mokinių savivaldą. | Kasmet vykdomi 2-3 gimnazijos Mokinių tarybos parengti turiningo mokinių laisvalaikio projektai, 3-4 poilsio vakarai, kiekvienoje klasėje - 1-2 bendri mokinių, jų tėvelių ir klasės auklėtojų kultūriniai renginiai. | Poreikis gerinti mokinių savivaldos darbą, mokinių laisvalaikį praturtinti naujomis formomis, telkti gimnazijos bendruomenę. | Kasmet mažėja smurto ir patyčių atvejų, gerėja mokinių tėvų įsitraukimas į kultūrinius renginius, organizuojamus jų vaikų klasėse, gimnazijoje. | 2016-2018 m. | Klasių auklėtojai,  soc. pedagogė. | Papildomos lėšos nereikalingos. |
| 4.Sustiprinti lyderystę visose gimnazijos bendruomenės narių grupėse. | Praktiškai taikyti gimnazijoje ugdomąjį vadovavimą (koučingą), pagerinti gimnazijos vertybių perimamumą. Paįvairinti tėvų dalyvavimo gimnazijos veikloje formas. |  | Mokinių tėvai aktyviai dalyvauja priimant sprendimus gimnazijoje, užtikrinant gimnazijos veiklos sėkmę, stiprinant gimnazijos bendruomenės tarpusavio ryšius. Gimnazijos bendruomenė imasi iniciatyvų, gerinančių tėvų dalyvavimą gimnazijos veikloje. | Iki 2017 m. |  |  |
|  | | | | | | |

|  |  |  |  |  |  |  |
| --- | --- | --- | --- | --- | --- | --- |
| ***2 tikslas.*** **Pagerinti mokinių mokymosi pasiekimus.** | | | | | | |
| **Programa. UGDYMO(SI) KOKYBĖ IR SĖKMINGUMAS** | | | | | | |
| **Uždaviniai** | **Įgyvendinamos priemonės** | **Esama padėtis** | **Planuojami rezultatai** | **Planuojamas pasiekimo laikas** | **Atsakingi, vykdytojai** | **Lėšų poreikis ir numatomi finansavimo šaltiniai** |
| 1. Efektyvinti ugdymos(si) procesą pamokoje. | Tikslingai pamokose naudojami inovatyvūs ugdymo metodai, taikomos IKT, mokiniai pamokose mokosi pagal savo ugdymosi tempą ir galimybes, dėl to gerės pamokų kokybė.  Visi gabūs arba turintys mokymosi  sunkumų mokiniai gaus efektyvią mokymosi pagalbą. | Tik šiek tiek daugiau nei pusėje pamokų naudojami aktyvaus mokymo(si) metodai, per menkai išnaudojamos IKT galimybės. Didelė mokinių dalis tepasiekia tik patenkinamą pasiekimų lygmenį. | 85 proc. pamokų mokymas vyksta naudojant aktyviuosius mokymo(si) metodus, gerėja mokinių noras ir  pasirengimas imtis naujų užduočių,  daugėja mokinių, kurie įgytus  gebėjimus taiko įvairiuose  kontekstuose.  Vyksta mokytojų  bendradarbiavimas, bendras veiklos  planavimas, veikia veiksminga  komunikacijos sistema.  Auga mokinių gebėjimai įsivertinti  savo mokėjimą mokytis ir jį  tikslingai ugdytis. | Iki 2018 m. | Metodinė taryba | MK lėšos |
| 2. Sustiprinti mokinių atsakomybę už savo mokymąsi. | Sprendžiamos pamokų lankymo problemos.  Rengiami mokinių  susirinkimai, kurių metu mokiniai  mokomi suvokti, kaip vyksta  mokymosi procesas pamokoje,  atpažinti savo mokymosi stilius.  Su kiekvienu mokiniu kas trimestrą ir/ar pusmetį sudaromas jo individualios pažangos planas. Reguliariai stebima mokinių daroma pažanga, ji aptariama su mokiniais ir jų tėvais. | Vis dar daug pamokų praleidžiama be pateisinamų priežasčių. Mokiniai stokoja žinių, apie savo mokymosi stilių, todėl nežino, kaip jiems geriausia būtų mokytis ir išmokti. Daliai mokinių neaišku, kaip planuoti savo mokymąsi ir pasiekimus ir siekti pažangos. | Dauguma mokinių įgyja ar sustiprina mokėjimo mokytis kompetenciją. Dauguma mokinių yra atsakingi už savo sistemingą mokymąsi. Daugiau kaip pusė mokinių geba įsivertinti daromą pažangą ir planuoti tolesnį ugdymąsi. Daugėja mokinių, padarančių mokymosi pažangą, gerėja pamokų lankomumas.  Veikia mokinių skatinimo sistema. | 2016-2018 m. | Klasių auklėtojai | MK lėšos |
| 3.Ugdyti mokinių mokėjimo mokytis kompetenciją. | Pamokose mokiniai  noriai mokosi, daugėja mokinių, kurie įgytus gebėjimus taiko įvairiose veiklose: dirbdami grupėse, padėdami mokytis draugui, konkursuose, neformaliojo švietimo veiklose ir pan.  Mokytojai bendradarbiauja  tarpusavyje planuodami veiklas klasių lygmeniu. Auga mokinių gebėjimai įsivertinti savo mokėjimą mokytis. Kartą per trimestrą mokiniai yra mokomi suvokti, kaip vyksta mokymosi procesas, atpažįsta ir apibūdina savo mokymosi stilių.  Kas trimestrą (1-4, 5-8, Ig-IIg klasėse) ir kas pusmetį (IIIg-IVg) sudaromas „Individualus mokinių ugdymosi pasiekimų planas. | Mokiniai stokoja  mokėjimo mokytis kompetencijų, dauguma dėl to turi vienokių ar kitokių žinių, įgūdžių ir gebėjimų spragų, nepakankamos sąlygos kiekvieno mokinio asmeninės pažangos augimui. | 10 proc. mokinių kasmet  pagerina savo ugdymosi pasiekimus;  20 proc. mokinių kasmet dalyvauja dalykų olimpiadose ir konkursuose.  80 proc. mokinių lanko neformaliojo švietimo užsiėmimus.  95 proc. mokytojų planuojamų veiklų suderintos tarpusavyje klasių lygmeniu.  50 proc. mokinių geba įsivertinti savo mokėjimo mokytis kompetencijas.  Didėja mokinių, darančių individualią pažangą, dalis. | 2016-2018 m. | Mokytojų taryba. | MK lėšos. |
| 4.Stiprinti tėvų ir mokytojų bendradarbiavimą padedant vaikams siekti pažangos. | Kasmet tėvams vyksta po 2-3 mokymus, kaip motyvuoti vaikus mokytis, tėvai dalyvauja vaikų ugdymosi procese. | Mokinių tėvams trūksta žinių ir įgūdžių, kaip padėti savo vaikui mokytis ir siekti pažangos; didelė dalis tėvų nedalyvauja savo vaikų ugdymesi. | Daugės tėvų, turinčių pakankamai pedagoginių ir psichologinių žinių, kaip sėkmingai bendrauti ir bendradarbiauti su vaiku, siekiant jam akademinės ir socialinės pažangos. | 2016-2018 m. | Klasių auklėtojai. | Intelektualiniai resursai. |
| 5.Sustiprinti pedagoginę, psichologinę, informacinę pagalbą mokiniui. | Kiekvienam mokiniui teikiama pedagoginė, psichologinė ir informacinė pagalba, vykdomos konsultacijos žinių spragoms šalinti, sudarytos galimybės kiekvieno mokinio asmeninės pažangos augimui, gilesniam pasirengimui PUPP ir brandos egzaminams, profesinei karjerai. | Mokiniams trūksta savęs pažinimo gebėjimų, mokėjimo mokytis įgūdžių, gebėjimų naudotis keliais informacijos šaltiniais, savarankiško mokymosi įgūdžių ir gebėjim o planuoti savo karjerą. | Beveik visi mokiniai įgis žinių apie mokymosi būdus, gebės individualiai pasirinkti labiausiai asmeniškai tinkančius.  Dauguma mokinių mokydamiesi tikslingai atsirinks ir naudos kelių šaltinių informaciją, gebės ją taikyti praktiškai.  Reguliariai bus organizuojami renginiai, skirti profesiniam konsultavimui ir švietimui. | 2016-2018 m. | Gimnazijos administracija | MK lėšos. |
| 6.Gimnazijoje vykdyti mokinių gabumų ugdymo programą. | Daugėja mokinių, identifikuojančių ir tikslingai puoselėjančių savo gabumus.  Kasmet 20 proc. mokinių dalyvaja gimnazijoje vykdomose dalykinėse olimpiadose, ugdosi dalykines ir bendrąsias kompetencijas, tenkina pažinimo ir saviraiškos poreikius. | Gimnazijoje nėra aiškios mokinių gabumų ugdymo programos. Tik dalis mokinių dalyvauja dalykų olimpiadose, konkursuose ir pan., o likusieji neturi galimybių būti įvertinti už pastangas. | Daugėja mokinių, atrandančių ir puoselėjančių savo gabumus.  Kasmet vis didesnė dalis mokinių dalyvaujagimnazijoje, rajone, respublikoje vykdomose  dalykinėse olimpiadose,  konkursuose, projektinėje veikloje, ugdosi dalykines ir bendrąsias kompetencijas, tenkina pažinimo ir saviraiškos poreikius. | 2016-2018 m. | Gimnazijos administracija | MK lėšos. |

|  |  |  |  |  |  |  |
| --- | --- | --- | --- | --- | --- | --- |
| ***3 tikslas.* Suformuoti mokymosi aplinką, skatinančią išmokimą pamokose.** | | | | | | |
| **Programa. UGDYMO APLINKOS MODERNIZAVIMAS** | | | | | | |
| **Uždaviniai** | **Įgyvendinamos priemonės** | **Esama padėtis** | **Planuojami rezultatai** | **Planuojamas pasiekimo laikas** | **Atsakingi, vykdytojai** | **Lėšų poreikis ir finansavimo šaltiniai** |
| 1.Aprūpinti mokymo kabinetus, klases, sporto salę mokymo priemonėmis. | Kasmet pagal finansines galimybes ir gimnazijos prioritetus įsigyjama naujų mokymo(si) ir mokomųjų kompiuterinių mokymo priemonių, sporto inventoriaus ir pan. | Mokymo(si) priemonių iš dalies stinga dėl jų susidėvėjimo, dėl gausėjančios pasiūlos ir noro išbandyti, kas naujausia. | Kasmet pagal gimnazijos finansinį pajėgumą įsigyjama naujų mokymo(si) priemonių, dėl kurių susitariama atsižvelgiant į gimnazijos prioritetus ir finansines galimybes | 2016-2018 m.m. | Direktorius. | MK lėšos. |
| 2.Pagerinti IKT bazę | Kasmet įsigyjama naujų kompiuterių su programine įranga | Ne visi mokymo kabinetai ir klasės turi multimedijos projektorių, pagrindinių dalykų kabinetuose trūksta interaktyvių lentų.  Kasmet būtina pakeisti susidėvėjusius kamuolius ir pan. | Kasmet įrengiami po 2-3 daugialypės terpės  projektoriai ir/ar Smart lentos su programine įranga. | 2016-2018 m.m. | Stanislovas Žekonis | MK lėšos. |
| 3.Kurti naujas edukacines aplinkas gimnazijoje ir jos teritorijoje. | Gimnazijos kiemelyje įkuriama lauko klasė. | Nėra sąlygų gimnazijos kiemelyje organizuoti pamokas visai klasei ar didesnei mokinių grupei. | Įrengta lauko klasė, sukurtos prielaidos mokinių mokymosi motyvacijai didinti | 2018 m. | Stanislovas Žekonis | Rėmėjų lėšos. |
| 4.Kasmet atlikti gimnazijos patalpų kosmetinį remontą, tvarkyti gimnazijos teritoriją. | Puoselėjama ir atnaujinama ugdymosi aplinka. | Kasmet dėvisi patalpos, būtina dažyti grindis, sienas, duris ir pan. | Bus puoselėjamas gimnazijos turtas, prižiūrimos patalpos. | 2016-2018 m.m. | Stanislovas Žekonis | Biudžeto lėšos. |
| 5.Įrengti patalpas lopšelio grupei ikimokyklinio ugdymo skyriuje. | Gimnazijos ikimokyklinio ugdymo skyriuje įrengiamos patalpos lopšelio grupei | Padidėjo ikimokyklinio amžiaus vaikų skaičius. |  | 2016 m. | Stanislovas Žekonis | Tikslinės lėšos. |

|  |  |  |  |  |  |  |
| --- | --- | --- | --- | --- | --- | --- |
| ***4 tikslas.* Tobulinti mokytojų kompetencijas ir jų patirties sklaidą** | | | | | | |
| **Programa. MOKYTOJŲ KOMPETENCIJOS TOBULINIMAS IR PATIRTIES SKLAIDA** | | | | | | |
| **Uždaviniai** | **Įgyvendinamos priemonės** | **Esama padėtis** | **Planuojami rezultatai** | **Planuojamas pasiekimo laikas** | **Atsakingi, vykdytojai** | **Lėšų poreikis ir finansavimo šaltiniai** |
| 1.Tobulinti mokytojų kompetencijas veiksmingai identifikuoti mokinių pasiekimus ir daromą pažangą pamokoje. | Kvalifikacijos tobulinimo renginių apie šiuolaikinę pamoką, mokinių pasiekimų vertinimą ir įsivertinimo organizavimą lankymas švietimo  centruose arba jų organizavimas gimnazijoje. Nuolatinė mokinio individualios pažangos stebėsena ir mokymosi pagalbos teikimas. | Stichiškai vyksta kai kurių mokytojų kvalifikacijos tobulinimas, ne visuomet metodinėse grupėse pasidalijama kursuose, seminaruose įgytomis žiniomis, praktine darbo patirtimi. | Visi mokytojai pamokose gebės taikyti veiksmingas individualios mokinių pažangos ir pasiekimų pamokoje identifikavimo strategijas.  85 proc. mokinių kasmet padarys individualią pažangą, bent 1-2 dalykų gimnazijos mokinių brandos egzaminų rezultatai bus geresni už rajono rezultatų vidurkį. | 2016-2018 m. | Metodinė taryba. | Mokytojų kvalifikacijai skirtos lėšos. |
| 2.Sukurti mokytojų patirties sklaidos modelį ,,Kolega-kolegai‘‘. | Mokytojų, grįžusių iš mokymų, savirefleksija ir/ar pasidalinimas įgytomis žiniomis su kolegomis vyksta reguliariai metodinėse grupėse.  Stebimos ir metodinėse grupėse aptariamos pamokos, neformaliojo ugdymo užsiėmimai, dalykų mokytojai dalyvauja klasių auklėtojų organizuojamuose mokinių ir tėvų susirinkimuose ir moko mokinius bei jų tėvus, kaip padėti vaikui siekti pažangos, išmokti mokytis. Reguliariai vyksta atviros mokytojų pamokos. | Mokytojai, grįžę iš kursų, seminarų, per menkai dalijasi įgytomis žiniomis su kolegomis.  Vyksta stichiškas ir neplaningas mokymasis vieniems iš kitų, neplaningas ir nereguliarus mokytojų dalyvavimas ugdomų klasių mokinių ir jų tėvų susirinkimuose, menkas dėstančių mokytojų įsitraukimas į mokinių mokymo mokytis ir gyventi informacinėje visuomenėje veiklas. | Sukuriamas veikiantis mokytojų patirties sklaidos modelis ,,Kolega – kolegai‘‘. | 2016 m. | Gimnazijos administracija | MK lėšos. |
| 3.Plėtoti gimnazijos bendruomenės dalyvavimą šalies ir tarptautiniuose projektuose, kvalifikacijos tobulinimo programose ir pan. | Teikiamos paraiškos konkursams, įgyvendinami edukaciniai ir/ar kvalifikacijos tobulinimo projektai, dalyvaujama mainų programose ir/ar edukacinėse išvykose šalyje ir užsienyje. | Per mažai vykdoma šalies ir/ar tarptautinių projektų. | Metodinėse grupėse nuolat analizuojamos dalyvavimo projektuose galimybės, kasmet dalyvauti projektuose, programose ir pan. pateikiamos 1-2 paraiškos. | 2016-2018 m. | Gimnazijos administracija. | Projektų lėšos. |

|  |  |  |  |  |  |  |
| --- | --- | --- | --- | --- | --- | --- |
| Bendras institucijos lėšų poreikis ir numatomi finansavimo šaltiniai (tūkst. Eurų) | | | | | | |
| Ekonominės klasifikacijos grupės | Asignavimai *2015-*iesiems metams | Paraiška biudžetiniams *2016*-iesiems metams | | | Projektas 2017-iesiems metams | Projektas  2018-iesiems metams |
| bazinis biudžetas | pakeitimai/ naujas | iš viso |
| 1. Iš viso išlaidų | 587.2 | 577.7 | 42.4 | 620.1 | 594.4 | 594.4 |
| paprastosios išlaidos | 587.2 | 577.7 | 42.4 | 620.1 | 594.4 | 594.4 |
| iš jų darbo  užmokesčiui | 479.8 | 471.1 | 6.7 | 477.8 | 477.8 | 477.8 |
| nepaprastosios išlaidos | - | - | - | - | - | - |
| 2. Finansavimas | 587.2 | 577.7 | 42.4 | 620.1 | 594.4 | 594.4 |
| Savivaldybės valstybės biudžetas | 584.0 | 571.7 | 38.6 | 610.3 | 584.6 | 584.6 |
| specialiosios  lėšos | 3.2 | 6.0 | 3.8 | 9.8 | 9.8 | 9.8 |

**STRATEGINIO PLANO VYKDYMO STEBĖSENOS SISTEMA**

Strateginio planavimo grupę sudaro:

* Pirmininkas – gimnazijos direktoriaus pavaduotoja ugdymui.
* Nariai: metodinių grupių deleguoti atstovai, vyr. finansininkė.

Strateginio plano stebėsenos grupę sudaro:

* Pirmininkas – gimnazijos tarybos pirmininkas.
* Nariai: mokytojų tarybos deleguoti 2 mokytojų atstovai, gimnazijos tarybos deleguoti 2 tėvų atstovai, mokinių tarybos deleguoti 2 mokinių atstovai.
* Grupė patvirtinta direktoriaus 2015 m. gruodžio 31 d. įsakymu Nr. V-97.

**Plano įgyvendinimo stebėsenos procesas**

Strateginio gimnazijos plano stebėsena atliekama viso proceso metu ir visais lygmenimis.

Strateginio planavimo grupė patvirtintą planą pristato gimnazijos bendruomenei, jis skelbiamas gimnazijos internetiniame puslapyje. Tokiu būdu bendruomenė turi galimybę stebėti ir vertinti, kaip įgyvendinami strateginiai tikslai ir teikti siūlymus bei pageidavimus.

Gimnazijos direktorius ir jo pavaduotojai stebi ir įvertina, ar gimnazija įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina veiklos planus. Strateginio plano stebėsenos grupė stebi ir analizuoja, ar tinkamai planuojamos ir naudojamos biudžeto lėšos.

**Pagrindinių planinių rodiklių apskaita ir analizė**

Strateginio plano stebėsenos grupė posėdžiauja kartą per metus. Mokslo metų pabaigoje analizuojama, kaip vykdytos strateginiame plane numatytos veiklos, ataskaita pateikiama gimnazijos tarybai. Analizės duomenys fiksuojami strateginio plano stebėsenos grupės atskaitoje.

**Plano koregavimas**

Strateginio planavimo grupė kiekvienų metų lapkričio - gruodžio mėn. koreguoja šį gimnazijos strateginį planą.

\_\_\_\_\_\_\_\_\_\_\_\_\_\_\_\_

PRITARTA

Anykščių r. Svėdasų Juozo Tumo-Vaižganto

gimnazijos tarybos 2016 m. sausio 15 d.

protokoliniu nutarimu

(protokolo Nr. P-1-1)